
VENDIM
Nr. 534, datë 25.7.2019

PËR NJË NDRYSHIM NË VENDIMIN NR. 42, DATË 16.1.2008,                                      TË KËSHILLIT TË MINISTRAVE, “PËR MIRATIMIN E RREGULLORES PËR KRITERET DHE PROCEDURAT E DHËNIES SË LICENCAVE PROFESIONALE TË ZBATIMIT, KLASIFIKIMIT DHE DISIPLINIMIT TË SUBJEKTEVE JURIDIKE, QË USHTROJNË VEPRIMTARI NDËRTIMI”, TË NDRYSHUAR

Në mbështetje të nenit 100 të Kushtetutës dhe të neneve 8 e 18, të ligjit nr. 8402, datë 10.9.1998 “Për kontrollin dhe disiplinimin e punimeve të ndërtimit”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

Paragrafi i fundit, i shkronjës “b”, të pikës 1, të kreut III, “Kategorizimi dhe klasifikimi i licencës, elementet e saj, kushtet, kriteret dhe kufizimet”, të rregullores që i bashkëlidhet vendimit nr. 42, datë 16.1.2008, të Këshillit të Ministrave, të ndryshuar, shfuqizohet.
Ky vendim hyn në fuqi pas botimit në Fletoren Zyrtare.

